26. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 3663 της 17 Φεβρ./16 Μαρτ.1987 (ΦΕΚ Β΄  121) Ρύθμιση του εκάστοτε, κατά προϊόν και Εταιρεία εμπορίας, ποσοστού πετρελαιοειδών της διαρρύθμισης και διαδικασίας εισαγωγής του. Έχοντας υπόψη τις διατάξεις: α)Του άρθρ. 5 του νόμου 1571/1985 για την ρύθμιση θεμάτων πετρελαϊκής πολιτικής και εμπορίας πετρελαιοειδών (ΦΕΚ Α΄ 192) 14-11-85. β)Του άρθρ.10 του Π.Δ/τος 437/1985 «περί καθορισμού και ανακατανομής των αρμοδιοτήτων των Υπουργείων» (ΦΕΚ Α΄ 157/19-9-85). γ)Του Προεδρικού Διατάγματος 238/1979 «περί οργανισμού του Υπουργείου Βιομηχανίας και Ενέργειας» (ΦΕΚ Α΄ 66/4-4-1979). δ)Την απόφαση 34616/17-12-1985 (ΦΕΚ 767/2012-1985 τ.Β΄), αποφασίζουμε: 1.Για την κατανομή του εκάστοτε διαρρυθμιζόμενου ποσοστού στις Εταιρείες εμπορίας πετρελαιοειδών, θα ισχύει ο παρακάτω τύπος συνεκτιμωμένων παραγόντων κατά προϊόν και Εταιρεία: ΣμJ = (ΑμJ Χ 50% + ΒμJ X 50% + ΑμJ X  αμJ%) X εJ% όπου: ΣμJ = ποσότητα συγκεκριμένου προϊόντος που αντιστοιχεί στην Εταιρεία μ (σε Μ.Τ.) ΑμJ = συνολική ποσότητα του προϊόντος J που διέθεσε η Εταιρεία μ από 1 Ιανουαρίου μέχρι 31 Δεκεμβρίου του λήξαντος έτους ΒμJ = συνολική ποσότητα του προϊόντος J που προγραμματίζει η Εταιρεία μ για το  προσεχές έτος (όπως προκύπτει από το έντυπο της Υπουργικής απόφασης που εκδίδεται σύμφωνα με την παρ. 5 του Νόμ. 1571/1985). αμJ= συντελεστής του προϊόντος J, που εξαρτάται από την δυνατότητα της Εταιρείας εμπορίας των πετρελαιοειδών μ να αντιμετωπίζει τις ανάγκες τροφοδοσίας του συνόλου της χώρας και ειδικότερα ορεινών και νησιωτικών περιοχών, που εμφανίζουν ειδικά προβλήματα εφοδιασμού. εJ%= το διαρρυθμιζόμενο από το Υπουργικό Συμβούλιο ποσοστό του προϊόντος J, που αντιστοιχεί στο σύνολο των Εταιρειών εμπορίας πετρελαιοειδών. 2.Μέχρι την έκδοση νεώτερης Υπουργικής Απόφασης, που θα καθορίσει την τιμή του συντελεστού αμJ ο συντελεστής αυτός θα λαμβάνεται ίσος με το μηδέν. 3.Για οιαδήποτε από τις εγκριθείσες προς εισαγωγή ποσότητες ετοίμων προϊόντων, κάθε ενδιαφερόμενη Εταιρεία υποβάλλει προς το ΥΒΕΤ αντίστοιχη δήλωση εισαγωγής, χωριστά για κάθε φορτίο που θα εισαχθεί, στην οποία αναφέρεται η χώρα προέλευσης, το είδος, η ποσότητα, ο προμηθευτής, η προβλεπόμενη ημερομηνία άφιξης του προϊόντος και η τιμή εισαγωγής, την οποία βεβαιώνει η αρμόδια υπηρεσία του ΥΒΕΤ. 4.Επιτρέπεται στις Εταιρείες εμπορίας η μεταβίβαση σε άλλες Εταιρείες μέρους ή του συνόλου εισαχθέντων ποσοτήτων προϊόντων της διαρρύθμισης, παραγωγής Διυλιστηρίων χωρών της ΕΟΚ. Προϋπόθεση για την μεταβίβαση αυτή είναι η αντίστοιχη τροποποίηση των προγραμμάτων τους ΒμJ, οπότε και μειώνεται αντίστοιχα και ισόποσα ο συντελεστής ΑμJ για το επόμενο έτος. 5.Με την έναρξη ισχύος της απόφασης αυτής μετά την δημοσίευσή της στην Εφημερίδα της Κυβέρνησης παύει να ισχύει η απόφαση 34616/17-12-85 (ΦΕΚ 767/20-12-85 τ.Β΄). 